Οδηγός συνέντευξης
( μια εισαγωγή…π.χ.

Αγαπητέ συνάδελφε

Θα ήθελα να απαντήσετε σε ένα βραχύ ερωτηματολόγιο με θέμα τον σχολικό εκφοβισμό ή αλλιώς bullying. Όπως γνωρίζετε, είναι ένα θέμα που απασχολεί ιδιαίτερα την εκπαιδευτική κοινότητα μιας και το φαινόμενο παρουσιάζει έξαρση τα τελευταία χρόνια και πολλά κρούσματα βίας και εκφοβισμού με αποδέκτες τους μαθητές αλλά και τους εκπαιδευτικούς συμβαίνουν σε πολλά σχολεία. Η προσωπική σας άποψη θα συμβάλει σε μια μικρή έρευνα και συγγραφή επιστημονικής εργασίας στο πλαίσιο επιμορφωτικού προγράμματος. Σε περίπτωση που επιθυμείτε να τηρηθεί ανωνυμία θα σεβαστώ την επιθυμία σας.

Ερωτήσεις (καλό είναι να είναι ανά ερευνητικό ερώτημα…αν έχετε 2 ερευνητικά ερωτήματα π.χ. ποιες μορφές σχολικού εκφοβισμού εντοπίζετε στις σχολικές μονάδες …διαλέξτε Γυμνάσιο, Λύκειο ή ειδικό σχολείο?? Και το 2ο ερώτημα τι είδους επιμόρφωση χρειάζεται να ακολουθήσουν οι εκπαιδευτικοί προκειμένου να αντιμετωπίζουν φαινόμενα σχολικού εκφοβισμού…\_

Άρα για το πρώτο ερευνητικό ερώτημα….ρωτήστε…

1. Πώς αντιλαμβάνεστε τον σχολικό εκφοβισμό; Πώς θα τον ορίζατε; Είναι ένα φαινόμενο που αφορά στους μαθητές και τους λοιπούς εμπλεκόμενους (γονείς, εκπαιδευτικούς, άλλους);
2. Έχετε αντιμετωπίσει φαινόμενο εκφοβισμού στην επαγγελματική σας διαδρομή; Αν ναι, τι μορφής, πώς το χειριστήκατε;
3. Θεωρείτε ότι χρειάζεται να λαμβάνει ειδική επιμόρφωση ο/η εκπαιδευτικός για να χειρίζεται με αποτελεσματικότητα τέτοια φαινόμενα; αιτιολογήστε ελεύθερα την άποψη σας.

Και μετα πιο ειδικά για την επιμόρφωση, το δεύτερο ερώτημα…

4. Εάν θα θέλατε να σχεδιάσετε ένα επιμορφωτικό πρόγραμμα για το θέμα αυτό με ποιον τρόπο θα διερευνούσατε τις ανάγκες των εκπαιδευτικών του σχολείου σας (π.χ. ερωτηματολόγιο συνέντευξης, ποσοτική έρευνα με google docs, συνέντευξη με ανθρώπους κύρους, άλλο);

5. Ποιες θεματικές πιστεύετε ότι πρέπει να περιλαμβάνει ένα πρόγραμμα επιμόρφωσης για τον σχολικό εκφοβισμό (π. χ. αναγνώριση σημαδιών του σχολικού εκφοβισμού, διαχείριση συναισθημάτων των μαθητών, προσεγγίσεις διαχείρισης της εκφοβιστικής συμπεριφοράς);

6. Με ποιον τρόπο θα πρέπει να διεξαχθεί, δια ζώσης με βιωματικά εργαστήρια ή εξ αποστάσεως, σύγχρονα, ασύγχρονα;

7. Με ποια κριτήρια θα αξιολογήσετε την επιτυχία του προγράμματος (π.χ. μείωση περιστατικών, αύξηση εμπιστοσύνης στους εκπαιδευτικούς, καλλιέργεια κουλτούρας αλληλοϋποστήριξης);

8. Ποιοι πιστεύετε ότι πρέπει να είναι οι εισηγητές του προγράμματος, και πώς θα επιλεγούν; Πρέπει να είναι εσωτερικοί εκπαιδευτικοί ή εξειδικευμένοι επαγγελματίες (ψυχολόγοι, κοινωνικοί λειτουργοί, άλλο)

Σας ευχαριστώ.